CELEX: 32011D0404
Language: lt
Date: 1309996800000
Title: 2011/404/ES: 2011 m. liepos 7 d. Komisijos įgyvendinimo sprendimas dėl Sąjungos finansinio įnašo išlaidoms, patirtoms 2010 m. lapkritį Vokietijoje taikant skubias kovos su paukščių gripu priemones, padengti (pranešta dokumentu Nr. C(2011) 4773)

|






2011/404/ES: 2011 m. liepos 7 d. Komisijos įgyvendinimo sprendimas dėl Sąjungos finansinio įnašo išlaidoms, patirtoms 2010 m. lapkritį Vokietijoje taikant skubias kovos su paukščių gripu priemones, padengti (pranešta dokumentu Nr. C(2011) 4773)  

Oficialusis leidinys L 180 , 08/07/2011 p. 0050 - 0051



		Komisijos įgyvendinimo sprendimas2011 m. liepos 7 d.dėl Sąjungos finansinio įnašo išlaidoms, patirtoms 2010 m. lapkritį Vokietijoje taikant skubias kovos su paukščių gripu priemones, padengti(pranešta dokumentu Nr. C(2011) 4773)(Tekstas autentiškas tik vokiečių kalba)(2011/404/ES)EUROPOS KOMISIJA,atsižvelgdama į Sutartį dėl Europos Sąjungos veikimo,atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje [1], ypač į jo 4 straipsnį,kadangi:(1) paukščių gripas yra užkrečiamoji virusinė naminių ir kitų nelaisvėje laikomų paukščių liga, kuri turi didelį poveikį paukštininkystės pelningumui ir dėl kurios galėtų būti sutrikdyta Sąjungos vidaus prekyba ir eksportas į trečiąsias šalis;(2) kilus paukščių gripo protrūkiui, yra pavojus, kad prekiaujant gyvais naminiais paukščiais ar jų produktais ligos sukėlėjas gali pasklisti ne tik kituose tos valstybės narės naminių paukščių ūkiuose, bet ir kitose valstybėse narėse ir trečiosiose šalyse;(3) 2005 m. gruodžio 20 d. Tarybos direktyvoje 2005/94/EB dėl Bendrijos paukščių gripo kontrolės priemonių ir panaikinančioje Direktyvą 92/40/EEB [2] nustatytos priemonės, kurių valstybės narės skubos tvarka turi nedelsdamos imtis kilus ligos protrūkiui, kad būtų neleista virusui plisti;(4) Sprendimu 2009/470/EB nustatyta Sąjungos finansinio įnašo, skirto specialiųjų veterinarijos priemonių, įskaitant skubias priemones, išlaidoms padengti, nustatymo tvarka. Pagal šio sprendimo 4 straipsnio 2 dalį valstybės narės gauna finansinį įnašą tam tikroms paukščių gripo likvidavimo išlaidoms padengti;(5) Spendimo 2009/470/EB 4 straipsnio 3 dalies 1 ir 2 įtraukose nustatytos taisyklės, kuriomis numatyta, kokia procentinė dalis valstybės narės patirtų išlaidų gali būti dengiama iš Sąjungos finansinio įnašo;(6) skubių paukščių gripo likvidavimo priemonių išlaidoms padengti Sąjungos finansinis įnašas skiriamas pagal taisykles, nustatytas 2005 m. vasario 28 d. Komisijos Reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles [3];(7) 2010 m. lapkritį Vokietijoje buvo kilę paukščių gripo protrūkių. Vokietija ėmėsi kovos su šiais ligos protrūkiais priemonių pagal Direktyvą 2005/94/EB;(8) Vokietijos valdžios institucijos, teikdamos ataskaitas Maisto grandinės ir gyvūnų sveikatos nuolatiniame komitete ir nuolat teikdamos informaciją apie padėties, susidariusios dėl ligos, raidą, sugebėjo įrodyti, kad jos veiksmingai įgyvendino Direktyvoje 2005/94/EB nustatytas kontrolės priemones, ir todėl ligos plitimas buvo greitai sustabdytas;(9) todėl Vokietijos valdžios institucijos įvykdė visus su priemonėmis susijusius techninius ir administracinius reikalavimus, nustatytus Sprendimo 2009/470/EB 4 straipsnio 2 dalyje ir Reglamento (EB) Nr. 349/2005 7 straipsnyje;(10) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisSąjungos finansinis įnašas Vokietijai1. Sąjungos finansinis įnašas skiriamas Vokietijai išlaidoms, kurias ši valstybė narė patyrė 2010 m. lapkritį taikydama kovos su paukščių gripu priemones pagal Sprendimo 2009/470/EEB 4 straipsnio 2 ir 3 dalį, padengti.2. 1 dalyje nurodyto finansinio įnašo suma nustatoma tolesniu sprendimu, kuris bus priimtas remiantis Sprendimo 2009/470/EB 40 straipsnio 2 dalyje nustatyta tvarka.2 straipsnisAdresatasŠis sprendimas skirtas Vokietijos Federacinei Respublikai.Priimta Briuselyje 2011 m. liepos 7 d.Komisijos varduJohn DalliKomisijos narys[1] OL L 155, 2009 6 18, p. 30.[2] OL L 10, 2006 1 14, p. 16.[3] OL L 55, 2005 3 1, p. 12.--------------------------------------------------